સૌપ્રથમ એક ગરમ કઢાઇમાં માવો લો. ત્યારબાદ અંદર ઘી અને ખાંડ નાખી સતત હલાવો. ગેસની આંચ ધીમી રાખવી. ખાંડ ઓગળી જાય એટલે અંદર દૂધ એડ કરી સતત હલાવતા રહેવું. માવો કડાઇમાં ચોંટે નહીં તેનું ધ્યાન રાખવું. માવો ગોલ્ડન બ્રાઉન થાય ત્યાં સુધી શેકવો. માવો ગોલ્ડન બ્રાઉન થવા લાગે એટલે અંદર ઈલાયચી પાવડર નાખી બરાબર હલાવીને ગેસ પરથી નીચે ઉતારી લો અને ઠંડો થવા દો. માવો થોડો નવશેકો થાય એટલે હાથથી પેંડાનો આકાર આપી દળેલી ખાંડમાં રગદોળી લો. તૈયાર છે મથુરાના પેંડા.